LATVIJAS REPUBLIKAS MINISTRU KABINETS

2021. gada „......”............................. Noteikumi Nr. ........

Rīgā (prot. Nr. .............. .§)

**Grozījumi Ministru kabineta 2014.gada 14.oktobra noteikumos Nr.628 “Noteikumi par pašvaldību teritorijas attīstības plānošanas dokumentiem”**

*Izdoti saskaņā ar Teritorijas attīstības plānošanas*

*likuma 7.panta pirmās daļas 4. un 5.punktu*

Izdarīt Ministru kabineta 2014.gada 14.oktobra noteikumos Nr.628 “Noteikumi par pašvaldību teritorijas attīstības plānošanas dokumentiem” (Latvijas Vēstnesis, 215, 30.10.2014) šādus grozījumus:

1. Aizstāt visā noteikumu tekstā vārdus “republikas pilsēta“ (attiecīgā locījumā) ar vārdu “valstspilsēta” (attiecīgā locījumā).
2. Papildināt noteikumus ar 2.1 punktu šādā redakcijā:

“**2.1** **Daugavpils valstspilsētas pašvaldība un Augšdaugavas novada pašvaldība, Liepājas valstspilsētas pašvaldība un Dienvidkurzemes novada pašvaldība, Rēzeknes valstspilsētas pašvaldība un Rēzeknes novada pašvaldība, Jelgavas valstspilsētas pašvaldība un Jelgavas novada pašvaldība, Ventspils valstspilsētas pašvaldība un Ventspils novada pašvaldība**, kas **Teritorijas attīstības plānošanas** likumā noteiktā kārtībā **izstrādā kopīgu, integrētu** ilgtspējīgas attīstības stratēģiju un attīstības programmu, veido kopīgu sadarbības **institūciju,** kura**s** **pilnvarotā amatpersona** pilda izstrādes vadītāja funkciju, kā arī nodrošina attiecīgo dokumentu **publicēšanu** sistēmā”.

1. Izteikt 16.punktu šādā redakcijā:

“16. Plānošanas dokumenta publiskās apspriešanas termiņš sākas ne agrāk kā piecas darba dienas pēc attiecīgā plānošanas dokumenta redakcijas publicēšanas sistēmā.”

1. **Svītrot noteikumu 19.1.apakšpunktā vārdus “un teritorijas specializācija”.**
2. Papildināt noteikumus ar 20.1 punktu šādā redakcijā:

**“****20.1 Atbilstoši šo noteikumu 19. un 20.punktā noteiktajam saturam, šo noteikumu 2.1 punktā minētās pašvaldības ilgtspējīgas attīstības stratēģiju izstrādā kā vienotu dokumentu, ietverot kopīgu stratēģisko daļu un kopīgo un katras pašvaldības individuālo telpiskās attīstības perspektīvu.”**

1. Papildināt noteikumus ar 25.1 punktu šādā redakcijā:

**“25.1 Šo noteikumu 2.1 punktā minētās pašvaldības attīstības programmā ietver kopīgu stratēģisko daļu un:**

**25.11. rīcības plānos ietver kopīgās un individuālās darbības;**

**25.12. investīciju plānos ietver kopīgos un individuālos investīciju projektus;**

**25.13. attīstības programmas īstenošanas uzraudzības un novērtēšanas kārtībā paredz kopīgus un katras pašvaldības rezultatīvos rādītājus.”**

1. Izteikt 59.punkta pirmo teikumu šādā redakcijā:

“59. Atzinumus par plānošanas dokumentu redakciju institūcijas **sniedz termiņā, kas sakrīt ar publiskās apspriešanas norises laiku**.”

1. Papildināt noteikumus ar 62.1 punktu šādā redakcijā:

“**62.1** **Viedokli par teritorijas plānojuma vai tā grozījumu teritorijas izmantošanas un apbūves noteikumos ietverto normu atbilstību būvniecību reglamentējošajiem normatīvajiem aktiem Ekonomikas ministrija sniedz četru nedēļu laikā, kas saņemams ne vēlāk kā līdz šo noteikumu 88.1.apakšpunktā minētā lēmuma pieņemšanai.”**

1. Papildināt noteikumu 73.punktu ar ievadteikumu šādā redakcijā:

**“Attīstības programmā noteikto prioritāšu sasniegšanu un rezultatīvo rādītāju izpildi plāno, paredzot finansējumu attīstības programmā noteikto darbību un investīciju projektu īstenošanai no pašvaldības budžeta un citiem finanšu avotiem.”**

1. Papildināt noteikumus ar 74.1 punktu šādā redakcijā:

“74.1 Šo noteikumu 2.1 punktā minētos plānošanas dokumentus izstrādā šādā kārtībā:

74.11. katra pašvaldība pieņem šo noteikumu 66. punktā minēto lēmumu;

74.12. sadarbības **institūcija** nodrošina ilgtspējīgas attīstības stratēģijas vai attīstības programmas projekta sagatavošanu;

74.13. katra pašvaldība pieņem šo noteikumu 67. punktā minēto lēmumu;

74.14. sadarbības **institūcija** informē attiecīgo plānošanas reģionu par atzinuma sniegšanas nepieciešamību;

74.15. pēc plānošanas reģiona atzinuma saņemšanas sadarbības **institūcija** izvērtē tajā izteiktos iebildumus un priekšlikumus, panākot vienošanas par to ņemšanu vai neņemšanu vērā. Ņemot vērā saskaņošanas ar plānošanas reģionu un publiskās apspriešanas rezultātus, sagatavo priekšlikumu pašvaldības lēmuma pieņemšana;

74.16. katra pašvaldība pieņem vienu no šo noteikumu 68.punktā minētajiem lēmumiem;

74.17. ja pašvaldības pieņem šo noteikumu 68.1.apakšpunktā minētos lēmumus, sadarbības **institūcija** nodrošina šo noteikumu 69.punktā minētās darbības un iesniedz precizēto ilgtspējīgas attīstības stratēģijas vai attīstības programmas projektu katrai pašvaldībai apstiprināšanai.”

1. Svītrot noteikumu 83. un 111.punktā vārdu “sistēmā”.
2. **Izteikt noteikumu 91.punkta otro teikumu šādā redakcijā:**

**“91. Pašvaldības tīmekļa vietnē nodrošina saiti uz attiecīgo plānošanas dokumentu Ģeoportālā un saiti uz oficiālo publikāciju oficiālajā izdevumā “Latvijas Vēstnesis”, kā arī izziņo citos sabiedrībai pieejamos veidos.”**

1. **Izteikt noteikumu 124.punktu šādā redakcijā:**

**“124. Pašvaldības tīmekļa vietnē nodrošina saiti uz attiecīgo plānošanas dokumentu Ģeoportālā un saiti uz oficiālo publikāciju oficiālajā izdevumā “Latvijas Vēstnesis”, kā arī izziņo citos sabiedrībai pieejamos veidos.”**

1. **Svītrot 135.3. un 135.5.apakšpunktu.**
2. **Papildināt Noslēguma jautājumus ar 146., 147., 148. un 149.punktu šādā redakcijā:**

“146. Līdz 2021.gada 30.jūnijam **2.1 punktā minēto pašvaldību** kopējas ilgtspējīgas attīstības stratēģijas **un** attīstības programmas izstrādi vada tā pašvaldība, kurā ir lielākais iedzīvotāju skaits atbilstoši aktuālajiem Iedzīvotāju reģistra datiem, kā arī nodrošina izstrādes vadītāja un šo noteikumu 11.punktā minēto funkciju. Minēto plānošanas dokumentu izstrādei pašvaldības, kas apvienojas, var veidot sadarbības institūciju.

 147. Ilgtspējīgas attīstības stratēģijas un attīstības programmas izstrāde sistēmā tiek pārtraukta ar 2021.gada 30.jūniju un tiek turpināta tikai jaunās pašvaldības attīstības plānošanas dokumentu izstrāde.

 **148. Noteikumu 1., 2.1, 20.1, 25.1 un 74.1 punkts stājas spēkā 2021.gada 1.jūlijā.**

**149. Grozījumi 91. un 124.punktā stājas spēkā 2022.gada 1.janvārī.”**

Vides aizsardzības un

reģionālās attīstības ministrs A. T. Plešs